**Prosperujúce Slovensko v stabilnej eurozóne**

Zdá sa, že **Slovensko postupne vyčerpáva svoj model ekonomickej konvergencie** založeného na lacnej a dostupnej pracovnej sile a na aglomeračných efektoch automobilového priemyslu. Nič na tom nemení ani fakt, že príchod novej automobilky môže dodať ďalší strednodobý impulz pre našu ekonomiku. Zásoba kvalitnej pracovnej sily je totiž vyčerpaná, podnikateľské prostredie sa nezlepšuje a v medzinárodnom porovnaní výrazne zaostávame aj vo výsledkoch vzdelávania.

Nielen slovenský model ekonomického dobiehania, ale **aj eurozóna stojí na križovatke**. Dočasné upokojenie situácie cez „inovatívne“ nástroje Európskej centrálnej banky, spoločné stabilizačné mechanizmy a implementáciu bankovej únie by malo byť využité na spevnenie inštitucionálnych základov eurozóny. Na stole je mnoho návrhov, ktoré okrem ekonomického majú aj politický rozmer a preto je ich potrebné diskutovať v čo najširšom okruhu. Namiesto toho na Slovensku prevláda bezobsažná fantómová debata jadro-nejadro.

**Séria siedmich diskusných Fór má za cieľ naznačiť, ktorým smerom sa má Slovensko vydať, aby bolo prosperujúcou krajinou v stabilnej eurozóne**. V prvých šiestich diskusných Fórach bude dôraz kladený na obsah. Výsledkom by malo byť nastavenie kritického, ale analyticky podloženého, zrkadla súčasného stavu ako aj identifikácia nevyhnutných krokov na zlepšenie. Vzhľadom na to, že rozhodnutia v mnohých oblastiach musia padnúť na politickej úrovni, posledné diskusné Fórum (siedme) má za cieľ prediskutovať závery prvých šiestich diskusných Fór s ekonomickými expertmi politických strán. Opäť však bez bezobsažných hesiel a floskúl.

**Výstupy**:

* priebežné mediálne pokrytie cez Hospodárske noviny
* videozáznam debát
* farebná a zrozumiteľná brožúrka s hlavnými závermi (dostupná k stiahnutiu)
* záverečné zhrnutie projektu

**Názov podujatia:** Diskusné fórum HN – Dobehne tiger do cieľa?

**Formát**:

Fórum 1 až 6: dvakrát 60 minút, vždy dvaja-traja hostia a jeden moderátor

Fórum 7: dvakrát 60 minút, 5-6 hostí

Dvakrát za mesiac v poobedňajších hodinách so začiatkom o 16,00 hod

Predpokladaný začiatok: začiatok marca 2018

Predpokladaný koniec: koniec mája 2018

**Odborné zabezpečenie:**

Mgr. Ľudovít Ódor, viceguvernér NBS

Ing. Elena Kohútiková, bývalá členka predstavenstva VUB, a.s.

Ing. Andrej Révay, prezident Slovenskej asociácie podnikových finančníkov - SAF

**Generálny partner:** Slovenská asociácia podnikových finančníkov

**Organizácia:** zabezpečuje MAFRA Slovakia a.s. v spolupráci so SAF

**Mediálny partner**: Hospodárske noviny, HN online

**FÓRUM I – Dobehneme životnú úroveň EÚ niekedy?**

Dátum konania: 1.3.2018

Otázky:

1. Na čom bol doteraz založený náš model ekonomického dobiehanie vyspelej Európy?
2. Prečo to teraz nepostačuje? Ide len o krátku pauzu alebo potrebujeme úplne iný model rastu?
3. Ktoré sú naše najväčšie slabiny?
4. Naopak, kde vidíte príležitosti a ktoré sú naše silné stránky?
5. Čo je úplne nevyhnutné urobiť?
6. Ako riešiť regionálne rozdiely?
7. Aké sú skúsenosti z Fínska

Diskutujúci: 1. časť: M. Šuster (NBS), L. Šrámková (IFP), L. Vašáková (zastúpenie EK na Slovensku); 2. časť: J. Kotian (Erste Group), Ľ. Ódor (NBS), Iikka Korhonen (BOFIT)

**FÓRUM II – Prečo zanedbávame podnikateľské prostredie?**

Dátum konania: 14.3.2018

Otázky:

1. V ktorých oblastiach podnikateľského prostredia zaostávame?
2. Ako reformovali najlepší?
3. Zbytočná administratívna záťaž v digitálnom veku
4. Platenie daní je často umenie
5. Justícia nezávislá od zákonov

Diskutujúci: 1. časť: J. Špirko (RÚZ), CH. Serugová (PWC); 2. časť: P. Goliáš (INEKO), J. Oravec (ZPS)

**FÓRUM III – „Nejsou lidi“ – hrozby a príležitosti na trhu práce**

Dátum konania: 28.3.2018

Otázky:

1. Imigrácia/emigrácia: kvalifikovaní ľudia idú preč a nekvalifikovaní prichádzajú?
2. Sú snahy administratívne zvyšovať mzdy správne?
3. Koľko ministrov školstva, toľko koncepcií. V čom je chyba?
4. Rómovia. Stratená príležitosť alebo potenciál?
5. Európa starne, čo to znamená pre trh práce?

Diskutujúci: 1. časť: zástupca CEU, G. Machlica (OECD); 2. časť: zástupca z „To dá rozum“, M. Šiškovič

**FÓRUM IV: Efektívny štát je to, čo spája škandinávsky a anglosaský svet**

Dátum konania: 11.4.2018

Otázky:

1. Dane a odvody: podporujú ekonomický rast?
2. Kedy budeme mať vyrovnaný rozpočet?
3. Hodnota za peniaze: mediálna bublina alebo reálne riešenie?
4. Ako bojovať s korupciou?

Diskutujúci: 1. časť: J. Tóth - analytik, I. Šramko (RRZ); 2. časť: Š. Kišš (ÚHP), zástupca BCG, G. Šipoš (Transparency International)

**FÓRUM V: Je oživenie EU trvalé?**

Dátum konania: 25.4.2018

Otázky:

1. Ktoré sú najvážnejšie nedostatky inštitucionálneho nastavenia eurozóny?
2. Je Správa piatich prezidentov riešením?
3. Ktoré kroky budú nevyhnutné na stabilizáciu jednotnej meny?
4. Ktoré sú európske hodnoty?

Diskutujúci: 1. časť: Zastúpenie EK na Slovensku, zástupca z Bruegel/CEPS; 2. časť: zástupca IFP, L. Ódor (NBS)

**FÓRUM VI: Quo vadis euro?**

Dátum konania: 9.5.2018

Otázky:

1. Banková únia: čo ešte chýba?
2. Aká forma fiškálnej únie? Európske dane a výdavky, zdieľanie rizík
3. Európsky menový fond, európsky minister financií?
4. Ako spružniť a legitimizovať rozhodnutia na úrovni únie?
5. Aká má byť úloha ECB?
6. Je Pakt stability a rastu mŕtvy?

Diskutujúci: 1. časť: M. Horváth (University of York), zástupca Bruegel/CEPS; 2. časť: L. Vašáková (Zastúpenie EK na Slovensku), I. Šramko (RRZ)

**FÓRUM VII – Ktoré riešenia sú politicky priechodné?**

Dátum konania: 29. / 30.5.2018

Moderátor: Elena Kohútiková

Diskutujúci: ekonomickí experti politických strán

Politická diskusia nebude o tom, kto, čo a kedy robil alebo nerobil, ale o opatreniach a postojoch do budúcnosti. Predmetom diskusie budú i závery prijaté v predchádzajúcich paneloch a ich možná aplikácia v praxi z pohľadu jednotlivých politických reprezentácií.

**Poznámka: témy aj mená diskutujúcich môžu byť ešte spresnené resp. zmenené v závislosti od konkrétnych podmienok v danom čase**